1. กาลครั้งหนึ่งนานมาแล้ว "เจ้าหญิงโอริฮิเมะ" ลูกสาวของเทพเจ้าเทนเทย์ ผู้ครองสวรรค์ ผู้มีฝีมือเลื่องลือเรื่องการทอผ้าที่สวยมากที่สุดในหมู่เทพ บวกกับความขยันขันแข็ง เจ้าหญิงโอริฮิเมะก็ใช้เวลาส่วนใหญ่ไปกับการทอผ้าไม่ยอมหยุดพัก
2. เทพเจ้าเทนเทย์ ทนเห็นลูกตั้งหน้าตั้งตาเอาแต่ทอผ้า จนนึกสงสาร จึงคิดหาคู่ครอง และจัดพิธีเลือกคู่ให้กับเจ้าหญิงโอริฮิเมะ
3. แต่ไม่ว่าจะมีชายมากหน้าหลายตาเข้ามาให้เจ้าหญิงเลือกมากแค่ไหน เจ้าหญิงผู้ชื่นชอบการทอผ้ากลับตกหลุมรักชายเลี้ยงวัว นามว่า "ฮิโกโบชิ" ตั้งแต่แรกพบเพียงผู้เดียว เมื่อเทพผู้เป็นพ่อเห็นความรักเกิดขึ้นจาก 2 แววตาหนุ่มสาว จึงจัดงานแต่งงานให้ ทันที
4. แต่แล้ว ทั้ง 2 ต่างลุ่มหลงมัวเมาในความรักจนไม่เป็นอันทำงาน โอริฮิเมะไม่ยอมกลับ มาทอผ้า ฮิโกโบชิก็ละทิ้งวัวปล่อยให้พวกวัวเดินเพ่นพ่านไปทั่วสวรรค์ สร้างความ เดือดร้อนให้แก่เหล่าเทพอย่างมาก เทพผู้ครองสวรรค์รู้สึกผิดหวังต่อการกระทำของทั้งคู่ จึงจับทั้ง 2 แยกจากกันโดยใช้ "แม่น้ำแห่งสวรรค์ หรือ อะมาโนะกาวะ" มากั้น กลางไว้
5. โอริฮิเมะเศร้าเสียใจ คิดถึงฮิโกโบชิจนไม่สามารถกลับไปทอผ้าได้ดังเดิม ความเสียใจ ของลูกสาวพลันทำให้บิดาใจอ่อน ยอมให้ทั้ง 2 ได้กลับมาเจอกันภายใต้เงื่อนไข เจอ กันได้ 1 ครั้งใน 1 ปี ซึ่งก็คือวันที่ 7 เดือน 7 และทั้ง 2 ต้องกลับมาตั้งใจทำงานให้ เหมือนเดิม
6. เมื่อวันที่คู่รักจะได้กลับมาพบกันมาถึง แต่ต่างฝ่ายต่างไม่สามารถข้ามแม่น้ำแห่งสวรรค์ได้
7. ฝูงนกกางเขนบินผ่านมา เกิดความสงสารจับใจ จึงพากันเรียงแถวเป็นสะพานเพื่อให้ทั้งคู่เดินข้ามแม่น้ำมาหากันได้
8. นอกจากนั้นฝูงนกกางเขนก็ให้คำสัญญาว่าจะกลับมาหาทั้งคู่ในทุกๆ ปี เพื่อเป็นสะพานให้ทั้ง 2 ได้เจอกัน ยกเว้นปีที่ฝนตก ทั้งคู่จะไม่สามารถพบกันได้ และต้องรอเวลาปีถัดไป